Hallo Daar! - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Rona Jacobs on February 20, 2021 at 11:32am
Hierdie witkruismuisvoël in ons vyeboom was effe verras toe ek op hom afkom en het my net genoeg tyd gegee om my kamerastellings in plek te kry voor hy gevlieg het.
Josef Steyn February 22, 2021 at 1:45pm
Mooi skerp op die rakker!!
Magda van der Merwe February 20, 2021 at 6:43pm
Jy het hom baie goed geneem Rona. Die agtergrond is besig, maar dit kan partykeer nie anders.
Rona Jacobs February 20, 2021 at 2:11pm
Hennie baie dankie vir jou handige terugvoer. Ek het die agtergrond geraas verwyder deur die foto na portret te verander nou voel die foto sommer beter.
Hennie Cronjé February 20, 2021 at 12:10pm
Rona, jy het hierdie muisvoël besonder goed gefotografeer met skerp fokus en uitstekende, realistiese kleure. Die ogie wys goed met 'n welkome blinkertjie daarin. Die afsny van sy stert is aanvaarbaar en plaas meer klem op die kop en bors. Die agtergrond is bietjie besig en veral die helder dele daarin (die blou lug) trek redelik sterk aandag. Daaraan kon jy egter niks doen nie, maar onthou, agtergrond is baie belangrik in fotografie. Alles in ag genome: 'n baie mooi en suksesvolle foto!